Partistifter- og formand i Danskernes Parti, Daniel Carlsen, trækker sig fra politik, og det får den konsekvens, at det højrenationalistiske parti nedlægges.

- Efter mere end ni år som en offentlig politisk person, heraf seks år som leder med stort organisatorisk ansvar i Danskernes Parti, har jeg valgt at indstille mine politiske aktiviteter, skriver Daniel Carlsen i en mail i Ritzau.

- Fremadrettet vil jeg fokusere på min familiære og private situation, lyder det fra den tidligere formand.

Den øvrige ledelse har valg at nedlægge partiet som følge af formandens exit.

Partiet har længe forsøgt at blive opstillingsberettiget til Folketinget, og ifølge Indenrigsministeriet har partiet indsamlet ca. 5.700 af de nødvendige godt 20.000 vælgererklæringer.